b'\n_START_ARTICLE_\nVolkswagen Passat B3\n_START_SECTION_\nGenerelt\n_START_PARAGRAPH_\nDet udvendige design var blevet pr\xc3\xa6senteret allerede i 1981 med prototypen Volkswagen Auto 2000. I et fors\xc3\xb8g p\xc3\xa5 at forbedre aerodynamikken blev k\xc3\xb8leluftindtaget formindsket og placeret under kofangeren. Dette vandt ikke lige stor popularitet hos alle og gav modellen \xc3\xb8genavnet "n\xc3\xa6sebj\xc3\xb8rn". Derfor kom der kort tid efter modellens introduktion k\xc3\xb8lergrilldummies til p\xc3\xa5kl\xc3\xa6bning eller udskiftning ud p\xc3\xa5 tilbeh\xc3\xb8rsmarkedet, hvilket kunne give bilen et mere "normalt" udseende._NEWLINE_Passat B3 var den f\xc3\xb8rste Volkswagen-model med indkl\xc3\xa6bede ruder hele vejen rundt. Det glatfladede karrosseri havde en luftmodstandskoefficent (CW) p\xc3\xa5 ca. 0,29, hvilket gjorde modellen hurtigere end forg\xc3\xa6ngeren. B3/35i fandtes kun i to karrosserivarianter, fired\xc3\xb8rs sedan (Limousine) og femd\xc3\xb8rs stationcar (Variant). Den n\xc3\xa6sten f\xc3\xa6rdigudviklede femd\xc3\xb8rs combi coup\xc3\xa9 blev droppet. Allerede fra introduktionen havde Passat B3 delvist galvaniseret, selvb\xc3\xa6rende karrosseri.\n_START_SECTION_\nUdstyr\n_START_PARAGRAPH_\nPassat B3 fandtes i tre forskellige udstyrsvarianter: CL (basisudstyr), GL (komfortorienteret udstyr) og GT (sportsorienteret udstyr). Specialmodeller (f.eks. Arriva, Edition One, Komfort Edition, Trend etc.) er ikke omtalt i de f\xc3\xb8lgende afsnit.\n_START_SECTION_\nMotorprogram\n_START_PARAGRAPH_\nP\xc3\xa5 grund af den tv\xc3\xa6rliggende montering af motorerne kunne disse ikke v\xc3\xa6re l\xc3\xa6ngere end fire cylindre. F\xc3\xb8rst efter udviklingen af en VR6-motor kunne der ogs\xc3\xa5 indbygges en sekscylindret motor._NEWLINE_Effekten p\xc3\xa5 de serieproducerede motorer i B3 gik fra 53 kW (72 hk) (i 1,6 med karburator, frem til 1989) op til 137 kW (184 hk) (i den i 1991 introducerede VR6-motor). Der fandtes ogs\xc3\xa5 modellen Passat G60, som var udstyret med firecylindret r\xc3\xa6kkemotor med G-lader. Dieselmotorerne var hvirvelkammermotorer som suge- eller turbomotorer med effekt fra 50 kW (68 hk) til 59 kW (80 hk).\n_START_SECTION_\nPassat G60\n_START_PARAGRAPH_\nDen fra Golf II kendte G60-motor kunne ogs\xc3\xa5 f\xc3\xa5s i Passat B3. Den 118 kW (160 hk) st\xc3\xa6rke motor gav Passat en tophastighed p\xc3\xa5 215\xc2\xa0km/t. Denne version var udstyret med r\xc3\xb8de G60-skrifftr\xc3\xa6k foran og bagp\xc3\xa5 samt 15" fireegede aluf\xc3\xa6lge, og fandtes kun med Syncro-firehjulstr\xc3\xa6k.\n_START_SECTION_\nDrivlinie\n_START_PARAGRAPH_\nUd over det standardmonterede forhjulstr\xc3\xa6k kunne Passat i forbindelse med 85 kW (115 hk)-motoren som ekstraudstyr leveres med firehjulstr\xc3\xa6k (Syncro). Passat G60 fandtes derimod kun som Syncro.'